
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1653 

Καθορισμός ορίων χαι όρων χαι περιορισμών δόμησης στους οικι¬ 
σμούς Σωτήρα Σίμονα Ιωαννίδη Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ) 3.5.1985 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΥΧΟΠ. 

4. Την 5879/16.12.85 απόφασή μας για την χατηγοριοποίηση 
των οικισμών του Ν. Φλώρινας που έχουν πληθυσμό μέχρι και 2.000 
κατοίκους. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΙΣΤΕ. 

6. Την 8/25/11.4.86 γνωμοδότηση του Συμβουλίου ΧΟΓΙ του 
Νομού. 

7. Τις 134/85—188/85 αποφάσεις των Δημοτικών Συμβουλίων 
Αμυνταίου και Φλώρινας αντίστοιχα, αποφασίζουμε: 

I. Καθορίζουμε τα όρια των οικισμών Σωτήρα—Σίμωνα Ιωαννίδη 
του Ν.Φλώρινας με στοιχεία 1, 2, 3 κ.λπ. όπως αυτά φαίνονται στα 
συνοδευτικά της παρούσας σχεδιαγράμματα σε κλ. 1:5.000 που απο¬ 
τελούν αναπόσπαστα τμήματα της απόφασης αυτής και συντάχθηκαν 
βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης 

1. Εντός των ορίων των οικισμιών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.1985 και για τους 
οικισμούς: Σωτήρα, αρτιότητα γηπέδου 300 τμ. 

2. Σίμονα Ιωαννίδη κ.λπ. αρτιότητα 500τμ. 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμιβαδόν είχαν στις 3.5.1985 ημέρα 
Δημοσίευσης του από 24.4.1985 /τος. 

Β. Ειδικοί όροι Δόμησης 

Για τους οικισμούς της ομάδας Α. Σωτήρα, Σίμονα Ιωαννίδη, τους 
ειδικούς όρους δόμησης που αναγράφονται στην καρτέλα που συνο¬ 
δεύει την παρούσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(ΦΕΚ 181Δ/3.5.85) και του Ν. 1577/85 (ΓΟΚ) εκτός από την 
παρ. 7 του άρθρου 9 αυτού. 

Η απόφαση αυτή με το σχεδιάγραμμα οριοθέτηαης του οικισμού 
που τη συνοδεύει, να δημοσιευθεί στην Εφημερίδα της Κυβερνή- 
σεως. 

Φλώρινα, 15 Απριλίου 1986 
Ο Νομάρχης 

ΦΩΤΗΣ Θ. ΠΑΠΑΓΙΑΝΝΗΣ 

